EELNÕU

Ravimiseaduse ja tervishoiuteenuste korraldamise seaduse muutmise seadus

§ 1. Ravimiseaduse muutmine

Ravimiseaduse § 14 lõige 3 muudetakse ja sõnastatakse järgmiselt:

”(3) Riigi tegevusvarus hädaolukorra seaduse tähenduses olevate ravimite käitlemisele kohaldatakse käesolevas seaduses ja selle alusel kehtestatud õigusaktides sisalduvaid ravimite hulgimüüki reguleerivaid sätteid niivõrd, kuivõrd riigi tegevusvaru käsitlevate õigusaktidega ei ole reguleeritud teisiti. Tervishoiuvaldkonna vajadusteks moodustatud riigi tegevusvarus tervishoiuteenuste korraldamise seaduse tähenduses olevate ravimite käitlemisele kohaldatakse käesolevas seaduses ja selle alusel kehtestatud õigusaktides sisalduvaid haiglaapteegi tegevust reguleerivaid sätteid niivõrd, kuivõrd riigi tegevusvaru käsitlevate õigusaktidega ei ole reguleeritud teisiti.”.

§ 2. Tervishoiuteenuste korraldamise seaduse muutmine

Tervishoiuteenuste korraldamise seaduses tehakse järgmised muudatused:

**1)** paragrahvi 22 lõiget 3 täiendatakse pärast sõnu ”haiglaapteegi pidamise,” sõnadega ”tervishoiuvaldkonna vajadusteks moodustatud riigi tegevusvaru (edaspidi *riigi* *tervishoiuvaru*) käitlemise,”;

**2)** paragrahvi 52 lõike 1 punkt 2 muudetakse ja sõnastatakse järgmiselt:

”2) riigi tervishoiuvaru moodustamist, haldamist, uuendamist ja kasutusele võtmist;”;

**3)** paragrahvi 56 lõike 1 punkt 11 tunnistatakse kehtetuks;

**4)** seadust täiendatakse §-ga 576 järgmises sõnastuses:

”§ 576. Riigi tervishoiuvaru moodustamine, haldamine, uuendamine ja kasutusele võtmine

(1) Riigi tervishoiuvaru on tervishoiuvaldkonna toimepidevuse tagamiseks, hädaolukorraks, eriolukorraks, erakorraliseks seisukorraks, kõrgendatud kaitsevalmiduseks ja sõjaseisukorraks valmistumiseks ning olukorra lahendamiseks vajaminevad ravimid, meditsiiniseadmed ja muud tervishoius kriitiliselt vajalikud vahendid. Riigi tervishoiuvaru moodustab, seda haldab ja uuendab ning selle kasutuselevõtmise korraldab riigi osalusel asutatud piirkondlik haigla (edaspidi *varu haldaja*).

(2) Riigi tervishoiuvaru on varu haldaja omandis.

(3) Riigi tervishoiuvaru moodustamise metoodika otsustab valdkonna eest vastutav minister haldusaktiga, võttes arvesse ohuhinnangud, varu haldajate võimekuse varu hoida ja uuendada ning muu olulise teabe.

(4) Riigi tervishoiuvaru moodustamise aluseks on Terviseameti otsus, mis sisaldab muu hulgas varu jaotuse varu haldajate vahel.

(5) Riigi tervishoiuvaru moodustamise, haldamise, uuendamise ja kasutuselevõtmise kulud kaetakse riigieelarve vahenditest ja haiglaapteegile varu müügist laekunud vahendite arvelt.

(6) Varu kasutuselevõtmise otsustab Terviseamet käesoleva paragrahvi lõike 7 alusel kehtestatud valdkonna eest vastutava ministri määrusest lähtudes ja teavitab sellest valdkonna eest vastutavat ministrit ning teisi asjaomaseid asutusi ja isikuid.

(7) Riigi tervishoiuvaru moodustamise, haldamise, uuendamise ja kasutuselevõtmise, aegunud varu mahakandmise ja hävitamise ning aruandluse tingimused ja korra kehtestab valdkonna eest vastutav minister määrusega.”;

**5)** paragrahvi 581 lõike 4 punktis 1 asendatakse sõnad ”tervishoiuteenuste osutamiseks vajaliku tervishoiuvaru” sõnadega ”riigi tervishoiuvaru”;

**6)** paragrahvi 581 lõike 9 punkt 4 muudetakse ja sõnastatakse järgmiselt:

”4) otsustab riigi tervishoiuvaru kasutamise, lähtudes käesoleva seaduse § 576 lõikest 6.”;

**7)** paragrahvi 59 lõiget 2 täiendatakse punktiga 6 järgmises sõnastuses:

”6) otsustab riigi tervishoiuvaru kasutamise, lähtudes käesoleva seaduse § 576 lõikest 6.”;

**8)** seadust täiendatakse §-ga 7211 järgmises sõnastuses:

”§ 7211. Käesoleva seaduse § 576 rakendamine

(1) Enne käesoleva seaduse § 576 jõustumist hädaolukorra seaduse § 181 lõike 6 tähenduses varusse kuulunud Terviseameti haldamisel olnud tervishoiuvaldkonna varu antakse tasuta üle riigi osalusel asutatud piirkondlikule haiglale kolme kuu jooksul § 576 jõustumisest arvates.

(2) Terviseamet võtab käesoleva seaduse § 576 lõikes 4 nimetatud otsuse vastu ühe kuu jooksul § 576 jõustumisest arvates.”.

Lauri Hussar

Riigikogu esimees

Tallinn, 2024

Algatab sotsiaalkomisjon 10.06.2024.

(allkirjastatud digitaalselt)

Õnne Pillak

Sotsiaalkomisjoni esimees